Johannes Itten

Johannes Itten (født 11. november 1888 i Zürich, død 25. mars 1967 i Zürich) var en sveitsisk maler, designer og kunstpedagog. 

Han fikk stor betydning for flere yngre kunstnere gjennom sin undervisning, blant annet ved oppbygginga av Bauhaus-skolen fra 1919 til 1922, og siden gjennom flere bøker, særlig Kunst der Farbe fra 1961, der han presenterer sine egne fargeteorier. Ittens fargelære brukes fremdeles på de fleste kunstfagskoler over hele verden.

Johannes Ittens malerier, som ofte er eksperimenter med geometriske former, farger og komposisjon, ble stemplet som entartete Kunst, det vil si «utartet» og uønsket, i Hitler-Tyskland. 18 verk ble beslaglagt.

Itten bekjente seg for øvrig til Mazdaznan, en amerikansk kultretning innen Zoroastrianismen.

Referanser

Eksterne lenker 
 
 Om Itten og fargeteorien
 Om Itten og fargelæren for ungdommer 

Sveitsiske malere
Personer fra Zürich
Bauhaus